EkBass/fiwiki-20250220-pages-articles huggingface dataset:
Juhani Palmu

thumb|Itkumuurilla on Palmun teos Lapuan tuomiokirkossa. Helge Juhani Palmu (8. heinäkuuta 1944 Turku – 26. kesäkuuta 2024 Kauhava) oli suomalainen taidemaalari. Hänen töidensä aiheina ovat useimmiten suomalaiset maaseudun talouskeskukset kuten ladot ja maisemat tai šamanistiset symbolit yhdistettyinä luolamaalausten tyylisiin ihmishahmoihin. == Elämä ja ura == === Tausta ja koulutus === Palmun isä oli taidekauppias, jolla oli 1970-luvun lopulla kahvila-taidegalleria Turussa. Isä oli myös Jehovan todistaja. Palmu työskenteli mainospiirtäjänä 1960-luvulla ennen maalariksi ryhtymistään. Hän opiskeli Onni Ojan yksityisoppilaana sekä Kölnissä vuosina 1991–1993. === Ura === Palmu tunnettiin myös taloudellisesta kyvystään ja ajoittain runsaista tuloistaan. Taidemyyntitaustasta huolimatta 80 prosenttia Palmun myyntituloista sanotaan tulleen oheistuotteista, Palmu Design Collectionin vaaseista, tekstiileistä ja painotuotteista. Vuonna 2007 City-lehden kulttuurikyselyssä 60 prosenttia vastaajista mainitsi Palmun maan yliarvostetuimmaksi taiteilijaksi. Palmu osti vuonna 1998 Kapteeninkadulla sijainneen helsinkiläisen Strindbergin taidesalongin irtaimistoineen ja arkistoineen. Siellä hän esitteli omien töidensä ohella muun muassa Eero Nelimarkan kirjeitä. Palmu sulki toistaiseksi Strindbergin gallerian kuten myös Aleksanterinkadun toimipisteensä kesäkuussa 2007. == Yksityiselämä == Palmu oli naimisissa kuusi kertaa, muun muassa Marjo Salosen, Katriina Wuoriston ja Tiina Jylhän kanssa. Hänen kuudes vaimonsa oli liettualaissyntyinen Leila Palmu (o.s. Pikk). Palmu haki huhtikuussa 2009 avioeroa, mutta perui hakemuksen myöhemmin kesäkuussa. Palmu loukkaantui vakavasti tulipalossa kotonaan kesäkuussa 2017. Hänelle tehtiin useita leikkauksia ja ihonsiirtoja alaraajoihin, ja hän menetti yhdeksän varvasta. Keväällä 2019 hänellä diagnosoitiin kasvain virtsateissä, ja hänen kerrottiin olleen menossa leikkaukseen kesäkuussa 2019. Hänen vaimonsa Leila toimi Palmun omaishoitajana. Maaliskuussa 2021 Palmu sai taas vakavia palovammoja kotonaan ja joutui sairaalaan kriittisessä tilassa, kun sähkökäyttöinen ilmapatja oli syttynyt tuleen. Onnettomuuden seurauksena Palmun vasen jalka ja vasemman käden sormet amputoitiin. Palmu siirrettiin kesäkuussa 2024 kotiinsa palliatiiviseen hoitoon. Hän kuoli 26. kesäkuuta 2024 taisteltuaan pitkään vakavien sairauksien kanssa. == Lähteet == == Aiheesta muualla == * Palmun kotisivut Luokka:Suomalaiset taidemaalarit Luokka:Suomalaiset amputoidut henkilöt Luokka:Vuonna 1944 syntyneet Luokka:Vuonna 2024 kuolleet
Valentinianus I

Flavius Valentinianus I (321 – 17. marraskuuta 375) oli Rooman keisari 364–375. Valentinianus oli upseeri armeijassa Julianuksen ja Jovianuksen aikana. Jovianuksen kuoltua armeija valitsi hänet keisariksi. Pian hän nimitti myös veljensä Valensin kanssahallitsijakseen. Veljekset jakoivat valtakunnan kahteen osaan: Valensista tuli Itä-Rooman keisari, Valentinianuksesta Länsi- Rooman keisari. Valentinianuksen aikana Rooma soti barbaarikansoja kuten burgundeja, sakseja ja alemanneja vastaan, joista aiemmin ei ollut edes kuultu. Aluksi Valentinianus toimi Mediolanumista käsin, mutta muutti vuonna 365 Lutetiaan, josta käsin hän soti alemanneja vastaan. Alemannit lyötiin Reinin taakse ja heidän kanssaan solmittiin rauha. Samoihin aikoihin saksit hyökkäsivät Gallian rannikkoa vastaan. Pohjois-Britannian piktit ja skotit olivat liittossa saksien kanssa. Valentinianus lähetti comes Flavius Theodosiuksen Britanniaan kukistamaan hyökkääjiä. Kukistettuaan heidät Theodosius lähetettiin Africaan jossa eräs Firmus oli aloittanut kapinan. Vuonna 374 kvadit, eräs germaaniheimo, hyökkäsi Pannoniaan. Vuonna 375 keisari lähti Illyriaan suuren armeijan kanssa heitä vastaan. Ottaessaan vastaan kvadien lähetystöä Valentinianus sai aivoverenvuodon, johon hän kuoli 17. marraskuuta 375. == Kirjallisuutta == * * Luokka:Rooman keisarit Luokka:Vuonna 321 syntyneet Luokka:Vuonna 375 kuolleet
Laillinen suojelu

Laillinen suojelu tarkoittaa Suomessa ja Ruotsissa sääty-yhteiskunnan aikana, ja vielä 1800-luvulla voimassa ollutta lainsäädännöllistä määritelmää, jossa jokaisen kansalaisen, jolla ei ollut omaa maata tai omaa erillistä elinkeinoa, tuli pestautua nämä ehdot täyttävän henkilön palvelukseen. Muutoin häntä kohdeltiin irtolaisena. 1850-luvulla alkoivat kuitenkin muutokset. Janakkalalaisen talonpoika Kustaa Paturi ja Suomalaisen puolueen kärkihahmo, professori, senaattori ja vapaaherra Yrjö-Sakari Yrjö-Koskinen kävivät lehdistön palstoilla kiistaa laillisesta suojelusta, kun asia oli kuumimmillaan ja lainmuutokset valmisteluvaiheessa. Talonpoika Paturi kannatti laillisen suojelun jatkamista ja hänen perustelunsa olivat, että kansa ei lähtisi turhaan liikkeelle ja että ihmisillä olisi jonkinlainen perusturva, kun heillä olisi varma toimeentulo, vaikka niukempikin. Poliitikko Yrjö Koskinen on kuitenkin vakaasti päätynyt laillisen suojelun poistamiseen lainsäädännöstä. Hän perusteli varsin modernisti suojelun poistoa sillä, että työvoiman pitäisi liikkua sinne, missä sitä eniten tarvitaan, ja siten ihmisten toimeentulo paranisi ja elintaso, vaikka käsitettä ei vielä tuolloin tunnettu, kohoaisi. Taustalla Yrjö Koskisella olivat tietenkin syntyvän teollisuuden työvoimatarve ja yleisesti elinkeinoelämän vaatimukset. Paturin perustelut kohosivat myös samoista tarpeista, mutta maatalouden ja maaseudun kannalta katsottuna. Pienipalkkainen maaseutu hänen mukaansa häviäisi aina kilpailun teollisuuden palkoille. Tosin Paturi verhosi selvästi nämä vaatimuksensa yleiseen huolenpitoon vähäosaisista. Toisaalta samaan aikaan yhteiskunnassa käytiin keskustelua, jopa edellä mainitut kaksi miestä samoissa kirjoituksissaan, köyhäinhoidosta ja siitä keillä tai millä instituutiolla on velvollisuus hoitaa köyhät. Kustaa Paturi voitti kiistelun köyhäinhoidosta, jossa hän kannatti kunnallista toimintaa köyhien hyväksi ja Yrjö Koskinen perinteistä almujen antamista. Kuitenkin kysymys laillisesta suojelusta päättyi Yrjö Koskisen näkemysten voittoon ja asetukseen elinkeinovapaudesta ja vapaasta muutto-oikeudesta, jotka lopullisesti voimaan tullessaan muuttivat tilanteen 1880-luvulla. ==Katso myös== * Palvelupakko * Maaorjuus * Loinen (yhteiskunta) == Lähteet == * * * . Luokka:Suomen asutus- ja yhteiskuntahistoria
Yrjö Lindegren

Yrjö Lorenzo Lindegren (13. elokuuta 1900 Tampere – 12. marraskuuta 1952 Helsinki) oli suomalainen arkkitehti. Lindegrenin vanhemmat olivat puutarhuri Willehad Lindegren ja Wilhelmina Lilius. Hän pääsi ylioppilaaksi 1920 ja valmistui arkkitehdiksi 1925. Vuonna 1937 Lindegren voitti Pariisin maailmannäyttelyssä arkkitehtuurin grand prix -palkinnon. Vuonna 1952 hänelle myönnettiin professorin arvonimi. Yhdessä Toivo Jäntin kanssa hän suunnitteli Helsingin Olympiastadionin. Lontoon olympialaisissa 1948 hän voitti taidelajien kaupunkisuunnittelusarjassa kultamitalin. Helsingin Mäkelänkadun varrella sijaitseva Käärmetalo on Lindegrenin suunnittelema. Hän suunnitteli myös Eläkelaitos Elonvaran liiketalon Helsingissä 1930 ja Pielisjärven sairaalan 1931. Lindegren oli mukana Alvar Aallon johtamassa Suomen Arkkitehtiliiton toimikunnassa, joka suunnitteli Rovaniemen Poronsarvi- asemakaavan 1945. == Lähteet == ==Aiheesta muualla== * Luokka:Suomalaiset professorin arvonimen saaneet Luokka:Suomalaiset arkkitehdit Luokka:Suomalaiset olympiavoittajat Luokka:Vuonna 1900 syntyneet Luokka:Vuonna 1952 kuolleet
Rauman maalaiskunta

Rauman maalaiskunta () oli Satakunnassa sijainnut Suomen kunta. Rauman maalaiskunta ja Rauma yhdistyivät vuonna 1993. Rauman maalaiskunta ympäröi Raumaa pohjois-, itä- ja eteläpuolelta. Muut naapurikunnat olivat Eurajoki, Kodisjoki, Lappi ja Pyhäranta. Vuonna 1954 Syvärauma liitettiin Raumaan. Rauman maalaiskunnalla ei ollut varsinaista keskustaajamaa, vaan käytännössä kunnan keskus oli Rauman kaupunki; muun muassa kunnantoimisto sijaitsi Raumalla. Rauman maalaiskunnan Uotila oli aikanaan Suomen suurin kylä, ja siellä asui noin 4 500 henkeä. Koululaisille sekä Uotilan nuorille on yhteinen kokoontumistila nuorisotalo ”Sinisellä koululla”. Alueen nähtävyyksiä ovat muun muassa Muinan kotiseutumuseo Vasaraisilla sekä lukuisat hiidenkiukaat. Omaa kirkkoa ei kunnassa ole koskaan ollut. Seurakunta oli ennen kuntaliitosta yhteinen Rauman kanssa; Rauman kaupunki- ja maaseurakunta. Rauman maalaiskunnan pitäjäruoiksi nimettiin 1980-luvulla raastetusta perunasta tehty riivat pannkakko ja laiskanperunat.Kolmonen, Jaakko 1988. Kotomaamme ruoka- aitta: Suomen, Karjalan ja Petsamon pitäjäruoat, s. 46. Helsinki: Patakolmonen Ky. == Kylät == Anttila, Haapasaari, Kaaro, Kolla, Kortela, Kulamaa, Lahti, Monna, Nihattula, Sampaanala, Sorkka, Soukainen, Syvärauma, Taipalmaa, Tarvola, Tiilivuori, Unaja, Uotila, Vasarainen, Vermuntila, Voiluoto ja Äyhö. == Lähteet == *
Ymppäys

Ymppäys tarkoittaa seuraavia asioita: * ymppäys eli varttaminen, puuvartisten kasvien lisäysmenetelmä * ymppäys, metallisulan seostaminen jähmettymisytimiä muodostavalla aineella * ymppäys, mikrobiologiassa halutun bakteeri- tai sieniviljelmän lisääminen elintarvikkeisiin tai muihin mikrobiologisiin sovelluksiin, esimerkiksi tiettyjen maitohappobakteereiden käyttämistä jogurtin valmistukseen.
Sigillografia

Sigillografia eli sfragistiikka on historiantutkimuksen aputiede, jonka tutkimuskohteena ovat sinetit. Heraldiikka on usein keskeisessä asemassa tehtäessä päätelmiä, jotka koskevat sinettien tunnistamista ja ajoittamista. == Terminologiaa == Sigillografia on tiede, joka lajittelee ja tukii joko vahaan painettuja tai metalliin lyötyjä, joita kutsutaan bulliksi, sinettejä. Erityisesti saksankielisellä alueella sigillografiaa on kutsuttu sphragistiqueksi. Sinetti on kohokuvionen, painatettu tai kaiverrettu aihen, joka painetaan yleensä muovautuvaan materiaaliin, jota esimerkiksi sinettivaha on. Tosin kovalla paineella tai voimalla se voidaan tehdä myös metalliin ja kiveen. Sinettikuviota kutsutaan usein sinettimatriisiksi ja pääsääntöisesti se tehdään pronssista tai kuparista. Sinettiä on käytetty ja yhä edelleenkin käytetään henkilökohtaisen vallan symbolina, mutta myös julkisten laitosten tunnuksena. == Lähteet == * Mettman, Yves: Sigillographie et marques postales; in Charles Samaran; L’Histoire et ses méthodes, s. 393–447. Pariisi, 1961. *
Ertuğrul

Ertuğrul (1191 tai 1198 – 1281; tunnetaan myös nimellä Ertoğrul) oli Osmanien valtakunnan perustajan Osman I:n isä. Ertuğrul oli oguuseihin kuuluneen kayı- heimon johtaja. Hänen saapumisensa Mervistä Anatoliaan Rumin sulttaanikunnan avuksi 400 hevosmiehensä kanssa taistelussa Bysanttia vastaan käynnisti tapahtumaketjun, joka johti Osmanien valtakunnan syntymiseen. Poikansa Osmanin tavoin häntä kutsuttiin usein arvonimellä ghazi, islamin suuri soturi. ==Elämäkerta== Ertuğrul syntyi Ahlatissa vuonna 1191 tai 1198. Isänsä Süleymanin hukuttua paetessaan mongolien teurastusta vuonna 1227 Ertuğrul nousi vuonna 1230 kayı-heimon johtoon. Ertuğrulin nousu asemaan oli seurausta hänen avustaan seldžukeille sodassa Bysanttia vastaan. Rumin sulttaani Kayqubad I luovutti Ertuğrulille Karaja Dağin, vuoristoisen alueen lähellä Angoraa (nykyinen Ankara). Erään näkemyksen mukaan Ertuğrulin maa-alueiden tarkoituksena oli toimia suojana Bysanttia ja muita vihollisia vastaan. Vuonna 1231 hän valloitti Söğütin kylän ja hänelle annettiin kylä ja sitä ympäröineet maa-alueet. Kylästä tuli Ertuğrulin kuoltua hänen poikansa hallintoaikana Osmanien valtakunnan pääkaupunki vuonna 1299. Ertuğrulillä oli kaksi muuta poikaa, Saru Batu Savcı Bey ja Gündüz Bey. ==Perintö== 1800-luvulla Osmanien laivaston frigatti Ertuğrul nimettiin hänen kunniakseen. Myös Ertuğrul Gazin moskeija Turkmenistanin Ašgabatissa on nimetty hänen kunniakseen. ==Lähteet== * Luokka:Osmanien hallitsijat Luokka:1190-luvulla syntyneet Luokka:Vuonna 1281 kuolleet
Orhan I

Orhan I (hallitsi 1324–1359) oli Osmanien valtakunnan (Osmanlin heimon) järjestyksessä toinen bey.Lapidus 2022, s. 333 Orhan hallitsi valtakuntaansa voimakkaasti ja viisaasti aikana, jolle oli tunnusomaista nopea kehitys. Vanhoilla päivillään hän sai avukseen poikansa Suleimanin. == Bey == Valtion perustajan Osmanin poika ja seuraaja Orhan I valtasi vuonna 1326 kaksi tärkeää kaupunkia, Bursan, minne pääkaupungin asema siirtyi sekä Iznikin eli entisen Nikean. Vuonna 1345 Orhan ylitti Marmarameren ja valloitti pohjoisen Kreikan, Makedonian ja Bulgarian.Lapidus 2022, s. 332-333 Orhanin tytär meni naimisiin keisari Johannes VI Kantakuzenoksen kanssa.Stoneman 1993, s. 134 Orhan auttoi Kantakuzenosta syrjäyttämään hallitsijakumppaninsa Johannes V:n ja hänen sijaishallitsijansa valtaistuimelta. Vuonna 1354 Orhanin poika Suleiman Pašša (Süleyman Paşa) miehitti Gallipolin, jonka sen kreikkalaiset asukkaat olivat hylänneet maanjäristyksen jälkeen, ja avasi täten osmaneille reitin Manner- Eurooppaan. == Lähteet == * * === Viitteet === Luokka:Osmanien hallitsijat Luokka:Vuonna 1281 syntyneet Luokka:Vuonna 1361 kuolleet
Murad I

Murad I (1319 tai 1326–1389, kutsumanimeltään Hüdavendiğar, Jumalan sotilas) oli Osmanien valtakunnan hallitsija vuodesta 1362 vuoteen 1389. Hän oli Orhan I:n ja Bysantin prinsessa Helenin (Nilofer) poika ja nousi valtaistuimelle isänsä kuoltua vuonna 1362. Murad loi valtakunnan rakentamalla hienoston juuri valloitettuun Adrianopoliin (nykyinen Edirne Turkissa) ja laajentamalla valtakuntaa Eurooppaan, asettaen suurimman osan Balkania Osmanien vallan alle ja pakottaen Bysantin keisarin maksamaan hänelle veroa. Murad teki Osmanlien heimosta imperiumin, joka ulottui Armeniasta ja Kaukasiasta Adrianmerelle.Stoneman, s. 143 Hän loi sulttaanin tittelin vuonna 1383 ja janitsaarien joukot sekä devşirme -värväysjärjestelmän. Murad myös organisoi hallituksen Divan, timarien ja timarinhaltijan systeemin ja sotilastuomarin, kaziasker. Hän myös loi Anadolun (Anatolia) ja Rumilin (Eurooppa) provinssit. Murad taisteli vahvaa Karamanidien emiraattia vastaan Anatoliassa ja serbejä, bulgarialaisia ja unkarilaisia vastaan Euroopassa. Hänen liikkeensä Balkanilla loivat Unkarin kuninkaan johtaman kristittyjen liiton, joka kuitenkin murskattiin Maritsan taistelussa 26. syyskuuta 1371, Muradin kykenevän luutnantti Lalaşahin, Rumilin ensimmäisen kuvernöörin (beylerbeyi) johdolla. 1366 Serbian kuningas pakotettiin maksamaan veroa sulttaanille ja vuonna 1385 Sofia joutui Osmanien valloittamaksi. Vuonna 1389 osmanit voittivat serbit Kosovo Poljen taistelussa Muradin johdolla. ==Kuolema== Turkkilaisten lähteiden mukaan valtakuntaa 30 vuotta hallinnut sulttaani kuoli salamurhaajan uhrina Kosovo Poljen taistelukentällä. Surmatyön teki serbiaatelismies Miloš Obilić. Tarinan tunnetuimman version mukaan Murad tutki heti kamppailun jälkeen taistelukenttää. Obilić teeskenteli kuollutta mutta loikkasi ylös ja iski miekan ohi ratsastaneen Muradin sydämeen.TK Historia (9/2009) s. 46 Serbit uskovat, että Miloš Obilić lähti ottomaanien leiriin ja kertoi karanneensa serbijoukoista. Niin hän pääsi Muradin telttaan, missä hänen piti polvistua tämän edessä. Tällöin Obilić iski sulttaania veitsellä vatsaan. Kolmannen teorian mukaan serbit surmasivat Muradin jo taistelun alkuvaiheessa. Firenzen senaatin lokakuussa vuonna 1389 Bosnian kuninkaalle lähettämässään kirjeessä kerrotaan, miten tusina ratsumiestä oli murtautunut osmanien etulinjan läpi. Tuntematon ratsumies pääsi päälliköiden telttaan ja surmasi sulttaanin miekallaan. == Lähteet == * === Viitteet === == Aiheesta muualla == Luokka:Osmanien hallitsijat Luokka:1300-luvulla syntyneet Luokka:Vuonna 1389 kuolleet
Amos Biwott

Amos Biwott (s. 8. syyskuuta 1947 Nandin piirikunta, Kenia) on entinen kalenjin-heimon nandi-haaraan kuuluva kenialainen juoksija, vuoden 1968 Meksikon olympialaisten estejuoksun olympiavoittaja. Amos Biwott oli ensimmäisiä kenialaisia kansainvälisen tason huippujuoksijoita, ja hän aloittikin olympiavoitollaan vielä nykyaikanakin jatkuvan afrikkalaisten, erityisesti kalenjinien hallintokauden maailman estejuoksuradoilla. Samoissa olympialaisissa Naftali Temu oli jo aikaisemmin voittanut 10 000 metrin juoksussa Kenian kautta aikain ensimmäisen olympiakullan. Samoissa kisoissa myös Kipchoge Keino voitti kultaa 1 500 metrillä. Ennen olympiakultaansa 21-vuotias Biwott oli juossut vain kolme estejuoksukilpailua, eikä hänen esteidenylitystekniikkansa ollut erityisen hyvä. Asiantuntijoiden mielestä se oli jopa humoristisen näköinen. Biwott ylitti vesiesteet tekemällä huikean loikan astumatta lainkaan esteen päälle. Sekä Meksikon alkuerä- että loppukilpailujuoksunsa hän juoksi historiallisesti kastelematta ollenkaan kenkiään. Finaalin viimeisen kierroksen alkaessa hän oli vasta yhdeksännellä sijalla, mutta huikean 200 metrin loppukirinsä ansiosta hän nousi voittoon, jättäen maanmiehensä Benjamin Kogon hopealle 0,6 sekunnin erolla. Vuonna 1970 Biwott sijoittui Kansainyhteisön kisoissa estejuoksussa kolmanneksi, ja 1972 olympialaisissa kuudenneksi. Hän päätti uransa sijoituttuaan kahdeksanneksi vuoden 1974 Kansainyhteisön kisoissa. Urheilu-uransa jälkeen Biwott työskenteli Keniassa vankeinhoitoalalla vuoteen 1978 saakka, jolloin häntä syytettiin varkaudesta ja hän joutui itse vankilaan vuodeksi. Myöhemmin oltuaan lähes 10 vuotta työttömänä, hän sai työpaikan stadionin vartijana. Biwott on naimisissa Chereno Maiyon kanssa ja heillä on viisi lasta. Maiyo on myös entinen juoksija ja yksi Kenian ensimmäisistä olympialaisiin osallistuneita naisia. ==Lähteet== == Aiheesta muualla == * YLE Elävä arkisto - Amos Biwott voittaa 3000m estejuoksun Mexico Cityn olympialaisissa 1968 (tallenteen kohta 08:25-15:53) Luokka:Kenialaiset olympiavoittajat Luokka:Kenialaiset estejuoksijat Luokka:Vuonna 1947 syntyneet Luokka:Elävät henkilöt
The Spaghetti Incident?

The Spaghetti Incident? on Guns N’ Roses -yhtyeen albumi, jossa on ainoastaan coverkappaleita. Moni albumin raita nauhoitettiin jo alkuperäiskitaristi Izzy Stradlinin aikana, vaikka hän lähti yhtyeestä jo vuonna 1991. Kitaristi Gilby Clarke nauhoitti loput kappaleista. Albumin materiaali on nauhoitettu enimmäkseen Use Your Illusion -albumien aikaan. Alun perin suunniteltiin, että Use Your Illusion julkaistaisiin yhtenä kolmen CD:n pakettina, jossa olisi ollut myös nämä kappaleet. Yhtyeen entinen rumpali Steven Adler nosti oikeusjutun albumin vuoksi valittaen, että hänelle ei maksettu rojalteja raidoista, joissa hän oli mukana. Albumi sai huomiota Guns N’ Rosesin nauhoitettua levylle murhaaja Charles Mansonin sanoittaman kappaleen ”Look At Your Game Girlin”. Tämä kappale on piiloraita, eikä sitä lue levyn kappalelistassa. Kappaleen aiheuttaman kohun vuoksi Axl Rose sanoi poistavansa sen levyn uusintapainoksista, mutta näin ei kuitenkaan tapahtunut. Rose valitti, että media ymmärsi väärin hänen kiinnostuksensa Mansonia kohtaan. Basisti Duff McKagan laulaa levyllä monessa kappaleessa. Levyltä löytyy myös laulu ”Ain’t It Fun”, jossa laulaa myös suomalaisen Hanoi Rocks -yhtyeen laulaja Michael Monroe. Levy myi 4,7 miljoonaa kappaletta. Se ei ollut niin suuri menestys kaupallisesti kuin yhtyeen edelliset levyt, pois lukien Live Like A Suicide. Levyä ei kuitenkaan ole unohdettu ja se lienee yksi tunnetuimpia cover-albumeita. Albumin kappaleet eroavat aiemmasta Guns N’ Rosesin tuotannosta tyylillisesti siten, että mukana on nyt myös punkia. Levyllä julkaistujen kappaleiden lisäksi Guns N’ Roses äänitti studiossa The Stooges -yhtyeen ”Down on the Street” -kappaleen taustat. Se jätettiin pois levyltä, koska saman yhtyeen ”Raw Power” kuulosti heidän mielestään paremmalta. Yhtye äänitti taustat myös Hanoi Rocks -yhtyeen kappaleeseen "Beer and a Cigarette", mutta Slashin mukaan kappaleesta luovuttiin, koska yhtye ei halunnut Andy McCoyn saavan rahaa.Off the Record: 25 Years of Music Street Press Helsingin Sanomien musiikkitoimitus otti albumin mukaan vuoden 1993 päätteeksi tekemäänsä Vuoden levyt -koosteeseen. ==Kappaleet== ==Kokoonpano== *Axl Rose – laulu, koskettimet *Slash – kitara *Gilby Clarke – kitara *Duff McKagan – basso, laulu *Dizzy Reed – piano, koskettimet *Matt Sorum – rummut *Mike Staggs – kitaristi kappaleella ”Ain’t It Fun” *Michael Monroe – vokalisti kappaleella ”Ain’t It Fun” *Mike Clink – tuottaja ==Arvostelut== *All Music Guide -lehden arvostelu: *Rolling Stone -lehden arvostelu: == Lähteet == Guns N' Rosesin albumit Luokka:Vuoden 1993 albumit Luokka:Cover- albumit
A Rocha

A Rocha on kansainvälinen, kristillinen luonnonsuojelujärjestö, jonka ensisijainen tarkoitus on tukea ja rohkaista eri yhteisöjä ympäristönsuojelutyössä. Järjestö tekee myös tutkimus- ja käytännön ympäristönsuojelutyötä. A rocha on portugalin kieltä ja tarkoittaa kalliota. Järjestö sai alkunsa vuonna 1983. Tällöin Yhdistynyt kuningaskunta perusti Alvor-joen suistoalueelle Portugaliin tutkimuskeskuksen tukemaan ympäristönsuojelua. Vuodesta 1995 lähtien kansallisia A Rocha -yhdistyksiä on perustettu useisiin eri maihin kaikkiin maanosiin; vuonna 2021 toimintaa on 19 maassa. Suomessa A Rocha toimi vuosina 2002–2020. Viimeisin puheenjohtaja oli Panu Pihkala, ja toiminta keskittyi Helsinkiin ja Turkuun. ==Lähteet== ==Aiheesta muualla== * A Rocha Suomen Facebook-sivu Luokka:Ympäristöjärjestöt Luokka:Kansainväliset järjestöt Luokka:Kristilliset järjestöt
Mastodontit

Mastodontit (Mammut) ovat sukupuuttoon kuolleita norsueläimiä. Ne muistuttivat nykyisiä norsuja. == Pleistoseenin mastodontit Amerikassa == Pleistoseenilla eli Amerikassa suurikokoiseksi kehittyneitä mastodontteja, joista viimeinen, yli 11 000 vuoden takainen 3 metriä pitkä varsinainen mastodontti (Mammut americanum) oli mammutin tapaan pitkäkarvainen. Se muistutti nykyisiä norsuja, mutta oli niitä matalampi ja pidempiruumiinen. Aikuisen korkeus oli 2,5–3 metriä ja paino 3,5–5,4 tonnia. Säkäkorkeus oli 2–2,6 m. Mastodontit söivät muun muassa havupuiden oksia ja käpyjä, lehtiä, ruohoa ja suokasveja. Mastodontit olivat tavallisia Yhdysvaltain Keskilännessä Suurten järvien eteläpuolella noin 40 000–11 000/9000 vuotta sitten. Joitain mastodontteja saattoi olla elossa vielä noin 7 000–5 500 vuotta sitten. Mastodontin sukupuuttoon epäillään syiksi silloista ilmastonmuutosta ja mahdollisesti niin sanottujen paleointiaanien harjoittamaa lajin metsästystä. == Lähteet == == Aiheesta muualla == * * * * Illinoisin osavaltion museo * BBC Science & Nature * Missourin osavaltion nähtävyyssivusto * Saint Louis Front Page -sivusto Luokka:Esihistorialliset nisäkkäät Luokka:Pleistoseenin sukupuuttoon kuollut megafauna Luokka:Norsueläimet bg:Мастодон uk:Мастодонти
Waldemar Cierpinski

Waldemar Cierpinski (s. 3. elokuuta 1950 Neugattersleben, Saksan demokraattinen tasavalta) on itäsaksalainen yleisurheilija, olympiamaratonin kahdesti voittanut juoksija. Cierpinski oli ensin hyvä estejuoksija, mutta päätti siirtyä maratonille vuonna 1974. Hän oli melko tuntematon osallistuessaan vuoden 1976 olympialaisten maratonille. Hän juoksi yhdessä Frank Shorterin kanssa 25 kilometristä lähtien. Hän voitti Shorterin 51 sekunnilla. Cierpinski sijoittui neljänneksi vuoden 1978 Euroopan- mestaruuskisoissa. Hän voitti vuoden 1980 olympialaisissa maratonin toisen kerran. Hän johti 36 kilometristä maaliin, vaikkakin Alankomaiden Gerard Nijboer saavutti viimeisillä kilometreillä. Cierpinski sijoittui kolmanneksi ensimmäisissä yleisurheilun maailmanmestaruuskisoissa Helsingissä 1983. Waldemar Cierpinski on nykyisin Saksan olympiakomitean jäsen. == Lähteet == == Aiheesta muualla == Luokka:Itäsaksalaiset kestävyysjuoksijat Luokka:Itäsaksalaiset olympiavoittajat Luokka:Vuonna 1950 syntyneet Luokka:Elävät henkilöt
Oleksandrija

Oleksandrija () on kaupunki keskisessä Ukrainassa, Kirovohradin alueen Oleksandrijan piirissä. Dneprin oikeanpuoleinen sivujoki Inhulets virtaa kaupungin kautta. Siellä oli vuoden 2013 väestöarvion mukaan yhteensä 82 819 asukasta. ==Kuvia== Olexandriya - Sobornyi maidan.jpg|Sobornyi maidan -aukio joulun seutuun. ЗалвокзалОлекс.jpg|Rautatieasema. Олександрія вул. 6 Грудня, 2.jpg|Teatteritalo. Ингулец 2014 - panoramio.jpg|Inhulets Oleksandrijassa. Олександрія. Інгулець річка.jpg|Inhulets Oleksandrijassa. ==Lähteet== ==Aiheesta muualla== Luokka:Kirovohradin alueen kaupungit
Kuopion Palloseuran Akatemia

KuPS Akatemia oli vuosina 2003–06 toiminut Kuopion Palloseuran reservijoukkue. Se harjoitteli ja pelasi kotiottelunsa emoseuransa tavoin Magnum Areenalla. Kaksi viimeistä toimintavuottaan eli kaudet 2005 ja 2006 seura pelasi Kakkosessa. ==Historia== KuPS Akatemia syntyi vuonna 2003, kun KuPSissa päätettiin, että A-junioreiden sijaan tarvittaisiin reservijoukkuetta. Seuraavaksi vuodeksi A-junioreiden SM-sarjan joukkueesta muodostettiinkin uusi joukkue, joka sijoitettiin Kolmoseen. Heti seuraavana vuonna tapahtui. Samalla kun KuPS kiipesi Ykkösestä takaisin Veikkausliigaan, reservijoukkue nousi Kakkoseen. Nousun yhteydessä reservijoukkueen nimi päätettiin vaihtaa KuPS Akatemiaksi. KuPS Akatemia pelasi kaudella 2005 Kakkosen itälohkossa ja päätyi lopulta neljännelle sijalle. Vuonna 2006 lohkojaon muututtua KuPS Akatemia sijoitettiin paikallisvastustaja Kingsin kanssa helsinkiläispainotteiseen Kakkosen A-lohkoon, jossa se sijoittui kauden päätteeksi seitsemänneksi. Kaudella 2007 joukkue olisi pelannut lohkossa C, mutta KuPS:n tehtyä farmisopimuksen Kingsin kanssa, KuPS Akatemia päätettiin lakkauttaa. == Valmennus kaudella 2006== Akatemian päävalmentajana toimi Jouni Jäntti, kakkosvalmentajanaan Kai Nyyssönen. Valmennusryhmään kuuluivat lisäksi taitovalmentaja Anssi Pellikka sekä nopeusvalmentaja Sami Länsivuori. Joukkueenjohtajan sekä huoltajan toimia hoiti Sami Miettinen. ==Lähteet== Luokka:Kuopion Palloseura
John Huston

John Huston [ˈhjuːstən] () oli yhdysvaltalainen elokuvaohjaaja, -näyttelijä ja -käsikirjoittaja. Monet Hustonin ja hänen luotto­näyttelijänsä Humphrey Bogartin yhteis­töistä ovat nousseet klassikoiksi: esimerkiksi esikois­ohjaus Maltan haukka (1941), Sierra Madren aarre (1948), Myrskyvaroitus (1948) ja Afrikan kuningatar (1951). Huston sai vuoden 1948 parhaan ohjauksen Oscarin Sierra Madren aarteesta. Hustonin ohjaus korostaa vahvoja luonne­kuvia, ja useimmiten hän sai paljon irti näyttelijöistään. Usein Huston sovitti elo­kuviksi tunnettuja klassikko­romaaneja. Hänen laajaa tuotantoaan (46 elo­kuvaa) pidetään usein epä­tasaisena, mutta joukkoon mahtuu muutamia klassikkoja. Näitä ovat Asfaltti­viidakko (1950), Sopeutumattomat (1961), Wise Blood – levoton veri (1979) sekä Hustonin viimeiseksi elokuvaksi jäänyt James Joyce -sovitus Muistot (1987). Hänen myöhäisemmän uransa arvostetuin elo­kuva on kuitenkin Prizzin kunnia (1985). Hustonille myönnettiin Yhdys­valtain elo­kuva­instituutin elämän­työ­palkinto vuonna 1983. == Elämä ja ura == Nuoruudessaan John Huston kokeili useita eri ammatteja, muun muassa nyrkkeilemistä, ennen kuin päätyi elo­kuva-alalle. Hän aloitti käsi­kirjoittajana 1930-luvulla. Huston oli useita kertoja naimisissa. Näyttelijät Anjelica Huston ja Danny Huston ovat hänen lapsiaan. John Huston ohjasi isäänsä, näyttelijä Walter Hustonia muun muassa Sierra Madren aarteessa ja näytteli itsekin sivu­rooleja, muistettavimmin Roman Polanskin China­townissa (1974). == Valikoitu filmografia == * Maltan haukka (1941) * Sierra Madren aarre (1948) * Afrikan kuningatar (1951) == Lähteet == == Kirjallisuutta == * * * == Aiheesta muualla == * John Huston NNDB:ssä * They Shoot Pictures, Don’t They? Luokka:Yhdysvaltalaiset elokuvaohjaajat Luokka:Yhdysvaltalaiset elokuvanäyttelijät Luokka:Yhdysvaltalaiset elokuvakäsikirjoittajat Luokka:Hollywood Walk of Fame Luokka:Parhaan ohjauksen Oscar-palkinnon saajat Luokka:Golden Globe -palkinnon saajat Luokka:Vuonna 1906 syntyneet Luokka:Vuonna 1987 kuolleet Luokka:Seulonnan keskeiset artikkelit
Bayezid I

Bayezid I (1354–1403, kutsumanimeltään Yıldırım ’salama’)Stoneman, s. 135 oli Osmanien valtakunnan sulttaani vuodesta 1389 vuoteen 1402. Hän astui valtaistuimelle isänsä Murad I:n salamurhan jälkeen ja antoi välittömästi kuristaa nuoremman veljensä Yakubin estääkseen tätä kaappaamasta valtaa. Kostoksi isänsä murhasta Bayezid tapatti kaikki Kosovo Poljen taistelussa saadut serbivangit. Hänen onnistui silti neuvotella sopimus serbijohtaja Stephen Bulcovicin kanssa, ja hän myönsi Serbialle huomattavan itsevallan. Vuonna 1391 hän aloitti Konstantinopolin piirityksen. Bysantin keisarin Johannes V Palaiologoksen pyynnöstä uusi ristiretki suunnattiin Bayezidia vastaan. Vuonna 1396 kristittyjen joukot kärsivät Unkarin kuninkaan ja Pyhän saksalais-roomalaisen keisarikunnan keisarin Sigismund Luxemburgilaisen alaisuudessa tappion Nicopoliksen taistelussa. Konstantinopolin piiritys kesti vuoteen 1398, jolloin bysanttilaiset maksoivat huomattavan summan, jotta Bayezid lopettaisi piirityksen. Vuonna 1400 mongolien sotapäällikkö Timur Lenk onnistui suostuttelemaan osmanien valloittamat kuningaskunnat liittymään mukaan sotaretkelleen osmaneja vastaan. Kohtalokkaassa Ankaran taistelussa 20. heinäkuuta 1402 Timur onnistui kaappaamaan Bayezidin vangikseen. Beyazid oli ensimmäinen ja ainoa Osmanien valtakunnan sulttaani, joka jäi vihollisen vangiksi. Jotkin aikalaislähteet kertovat, että Timur piti häkkiin kahlittua Bayezidia voitonmerkkinään. On paljon tarinoita Bayezidin vankeudesta – kuten tarina, jonka mukaan Timur käytti Bayezidia jalkajakkaranaan. Kuvauksia pidetään kuitenkin yleisesti perättöminä, sillä Timurin omien hovihistorioitsijoiden mukaan Bayezidia kohdeltiin varsin hyvin ja Timur suri hänen kuolemaansa. Myös muiden johtajien kohtelu osoittaa, että Timur aikoi tosissaan palauttaa Bayezidin osmanien valtakunnan hallitsijaksi. Vuotta myöhemmin Bayezid kuoli; joidenkin lähteiden mukaan hän teki itsemurhan. Bayezidin kuoltua valtakunta ajautui 11 vuotta kestäneeseen hajaannusvaiheeseen ja sisällissotaan, jonka aikana valtakunnalla ei ollut selkeää hallitsijaa, vaan kukin Bayezidin viidestä pojasta tavoitteli vuorollaan valtaa. Voitettuaan jokaisen veljistään valta periytyi viimein Mehmedille, jonka Timur Lenk alun perinkin valitsi Bayezidin seuraajaksi. == Lähteet == * === Viitteet === == Aiheesta muualla == Luokka:Osmanien hallitsijat Luokka:Vuonna 1354 syntyneet Luokka:Vuonna 1403 kuolleet
Sääkilta

Sääkilta ry on vapaaehtoinen maanpuolustusjärjestö, joka toimi vuodet 1967–2002 nimellä Säämieskilta ry. Sen tarkoituksena on vaalia maanpuolustushenkeä ja toimia sääpalvelutehtävistä kiinnostuneiden yhdyssiteenä, vaalia killan piiriin kuuluvia historiallisia perinteitä ja yhteisiä muistoja, edistää alalla palvelevien varusmiesten viihtyvyyttä sekä tukea vaikeuksiin joutuneita sotaveteraaneja ja kiltalaisia. Killan puheenjohtaja vuonna 2024 on Pasi Hölttä. == Historia == Suomalaisen sotilassääpalvelun katsotaan syntyneen 26. heinäkuuta 1924, kun Puolustusministeriön käskylehdessä määrättiin, että saman vuoden elokuun ensimmäisenä päivänä oli perustettava Viipurin sotilasmeterologinen keskusasema. Sen myöhempiä perinnejoukko-osastoja ovat olleet Keskussääasema, Suojelu- ja Sääkoulu, Ilmavoimien Viestikoulu (nyk. Ilmasotakoulu), Tiedustelu- ja Sääkoulu (osa Tiedustelupatteristoa) ja Satakunnan Tykistörykmentti. == Lähteet == == Aiheesta muualla == * Sääkillan verkkosivut Luokka:Maanpuolustuskillat Luokka:Sää
LISA

LISA (, ) on ESAn ja NASAn kaavailema yhteinen tutkimushanke. LISA- satelliittien avulla pyritään mittaamaan gravitaatioaaltoja ja havaitsemaan gravitoneja, jollaisia teorian mukaan syntyy, kun musta aukko nielaisee massiivisen neutronitähden. ==Aikataulu== Hanke on suunnitteluvaiheessa, ja mittausten oli tarkoitus alkaa vuoden 2015 tietämillä. Vuonna 2010 näytti siltä, että LISA mahdollisesti laukaistaan noin vuonna 2020. ESA eikä NASA ei ole vielä valinnut tätä satelliittimissiota toteutettavaksi. Tammikuussa 2024 ESA ilmoitti projektin etenemisestä. Tehtävään kuuluvien kolmen avaruusaluksen rakentaminen voi alkaa tammikuussa 2025. Laukaisu on suunniteltu vuodelle 2035. == Tekniikkaa == Projektiin kuuluu kolme avaruusalusta, jotka muodostavat kolmion, jonka sivujen pituus on 2,5 miljoonaa kilometriä. Alukset lähettävät laservaloa välillään. LISAn teknologioita kehitetään ESAn rakenteilla olevassa LISA Pathfinder -satelliitissa, joka laukaistiin avaruuteen vuonna 2012. NASA toimittaa osan LISA Pathfinderin teknologioista. ==Tieteellinen perusta== Mittaus perustuu laser-interferometriaan. Kolme tasasivuisen kolmion kärkiin sijoittuvaa avaruusalusta muodostaa suuren Michelsonin interferometrin, jonka sivujen pituus on viisi miljoonaa kilometriä. Alusten väliset etäisyydet pidetään vakiona lasermittauksen ja "vastuksettoman lennon" (drag free) avulla, joka aikaansaadaan kompensoimalla esimerkiksi Auringon säteilypaineen aikaansaama vastus hyvin tarkkojen ionimoottorien työntövoimalla. Kun gravitaatioaalto muuttaa aika-avaruutta kahden aluksen välillä, muutoksen pitäisi olla mitattavissa sivujen suhteellisista pituuksista. == Lähteet == == Aiheesta muualla == *NASAn LISA- sivusto *ESAn LISA-sivusto *Max-Planck-Institut für Gravitationsphysik Luokka:Avaruusluotaimet Luokka:Fysikaaliset kokeet
Lontoon laivastosopimus

Lontoon laivastosopimus solmittiin 22. huhtikuuta 1930 Italian, Japanin, Ranskan, Britannian ja Yhdysvaltain välillä. Sopimuksella säädeltiin sukellusvenesodankäyntiä ja rajoitettiin laivastovarustelua. Sopimus laajensi Washingtonin laivastosopimuksen ehtoja. Sen solmiminen oli jatkoa vuonna 1927 keskeytyneelle Geneven laivastokonferenssille, jossa ei ollut päästy sopuun Britannian ja Yhdysvaltain välisten erimielisyyksien vuoksi. Sopimuksen osapuolet sitoutuivat olemaan rakentamatta uusia taistelulaivoja ja lentotukialuksia vuoteen 1937. Myös joukko taistelulaivoja ja lentotukialuksia tuli romuttaa. Olemassa olevia aluksia sitouduttiin olemaan muuntamatta lentotukialuksiksi. Rakennettavien sukellusveneiden uppouma rajoitettiin 2 032 tonniin. Sopimus sääti ylärajan vuoteen 1937 mennessä rakennettavien risteilijöiden (yli 155 mm tykeillä varustettujen raskaiden risteilijöiden ja kevyemmin aseistettujen kevyiden risteilijöiden), hävittäjien ja sukellusveneiden yhteenlasketulle tonnimäärälle sekä kunkin alusluokan kokonaistonnimäärälle erikseen. Sukellusvenesotaa koskevat artiklat julistivat, että sukellusveneitä koski sama kansainvälinen oikeus kuin pinta- aluksia. Lisäksi kauppa-alusta, joka ei joko kieltäytynyt pysähtymästä tai tehnyt aktiivista vastarintaa, ei saanut upottaa, ennen kuin sen miehistö ja matkustajat oli toimitettu turvaan. Seuraava laivastovarustelun rajoitusyritys oli vuoden 1932 Geneven toinen laivastokonferenssi. ==Aiheesta muualla== *Laivastosopimuksen teksti Luokka:1900-luvun kansainväliset sopimukset Luokka:Laivastohistoria Luokka:1930
Rönnskär

Rönnskär on saari Kirkkonummella, Porkkalanniemen eteläpuolella. Rönnskär on Puolustusvoimien vartiolinnake ja siten sotilasaluetta. Saaressa on myös lintuharrastajien ja rengastajien käytössä oleva lintuasema RönskiLintuasema Rönnskärillä, Verkkonummi.fi 28.10.2009, Internet Archive 22.2.2019.. Saaressa on suojainen satama. Saarelle rantautuminen edellyttää asianmukaista kulkulupaa Upinniemen varuskunnasta. Rönnskär tarkoittaa suomeksi Pihlajakaria, mutta ruotsinkielinen nimi on vakiintunut käyttöön. Rönnskärillä sijaitsee on vuonna 1800 valmistunut majakka, joka on Suomen toiseksi vanhin. Rönnskärin majakkasaarella asui enimmillään parikymmentä asukasta ympäri vuodenRönnskärin majakkasaari, Verkkonummi.fi 11.08.2010, Internet Archive 7.9.2014. Rönnskärin vartiolinnake on osa Suomenlinnan rannikkorykmentin Mäkiluodon linnaketta. Rönnskärin linnakkeella on kaksi 130 TK -tornikanuunaa. == Lähteet == == Aiheesta muualla == * Tringa ry. Rönnskärin lintuasema * Sammunut silmä, Suomen Kuvalehti, 02.02.1935, nro 5, s. 7, Kansalliskirjaston digitaaliset aineistot Luokka:Kirkkonummen saaret Luokka:Suomen rannikkolinnakkeet Luokka:Suomenlinnan rannikkorykmentti
Suvanto

Suvanto on leveä ja syvä kohta virtavedessä, kuten esimerkiksi joessa tai purossa. Suvannossa vesi liikkuu viereisiä osuuksia hitaammin, sillä tilavammassa uomassa on vedelle enemmän tilaa. Sellainen tilanne syntyy esimerkiksi kosken alla, uoman laajentuessa tai joen syventyessä merkittävästi. Syvää suvantoa kutsutaan omalla nimellä jyrhämä. Lapissa joen uoman laajentumaa voidaan kutsua myös lompoloksi, joka on toisinaan lammen nimitys. == Lähteet == Luokka:Potamologia Luokka:Melonta
Pooki

Pooki voi tarkoittaa seuraavia asioita: * pooki eli tunnusmajakka, merenkulun optinen apuväline * Radio Pooki, puolivaltakunnallinen radiokanava * PookiSanomat, ilmaisjakelulehti Pohjois-Pohjanmaalla.
Meteorologi

Meteorologi eli ilmatieteilijä on ilmatieteen eli meteorologian asiantuntija. Suomessa meteorologeja on eniten Ilmatieteen laitoksen palveluksessa. Suurin osa heistä toimii säänennustustehtävissä, mutta monet toimivat myös tutkimus- ja kehitystehtävissä muun muassa kehittämässä numeerisia säänennustusmalleja. Myös televisiokanavien, Suomessa Yleisradion ja MTV3:n palveluksessa on meteorologeja, jotka vastaavat televisiossa esitettävistä säätiedotuksista. Suomessa ei ole varsinaista meteorologin tutkintoa, vaan meteorologit ovat suorittaneet yleensä filosofian maisterin tutkinnon. Suomessa meteorologiaa voi opiskella Helsingin yliopistossa Fysikaalisten tieteiden laitoksella Ilmakehätieteiden osastolla. == Merkittäviä meteorologeja == * Vilhelm Bjerknes (1862–1951) * Erkki Nysten (1948–2012) * Erik Palmén (1898–1985) * Lewis Fry Richardson (1881–1953) * Carl-Gustaf Rossby (1898–1957) * Veikko Rossi (1904–1992) * Vilho Väisälä (1889–1969) == Tunnettuja meteorologeja == * Petri Takala *Pekka Pouta *Anniina Valtonen *Kerttu Kotakorpi *Mette Mannonen == Aiheesta muualla == *Meteorologin ammattikuvaus *Mitä meteorologi tekee? *Helsingin yliopiston ilmakehätieteen laitos Luokka:Meteorologia Luokka:Tiedealan ammatit
Vladimir Kuts

Vladimir Petrovitš Kuts, ven. Владимир Петрович Куц, ukr. Володимир Петрович Куц, Volodymyr Petrovytš Kuts (7. helmikuuta 1927 Oleksyne, Oh’tyrkan piiri, Ukrainan SNT – 16. elokuuta 1975 Moskova, Venäjän SFNT) oli ukrainalainen, Neuvostoliittoa edustanut kestävyysjuoksija, joka juoksi useita maailmanennätyksiä 1950-luvulla ja voitti kaksi olympiakultaa Melbournessa 1956. Urheilu-uransa aikana Kuts oli puna-armeijan upseeri Itämeren laivastossa toimien muun muassa Porkkalan alueella,Владимир Петрович Куц - биография jonka Suomi oli joutunut vuokramaan jatkosodan jälkeen 1944. Ensimmäistä kertaa hän niitti kansainvälistä kuuluisuutta EM-kilpailuissa 1954 voittamalla 5 000 metrin juoksussa ennakkosuosikit, Tšekkoslovakian Emil Zátopekin ja Ison-Britannian Chris Chatawayn uudella maailmanennätysajalla 13.56,6.Siukonen & Ahola, s. 56 13\. lokakuuta 1954 Lontoossa järjestetyssä Lontoo–Moskova-kaupunkiottelussa Chataway voitti Kutsin kirikamppailussa ja teki uuden maailmanennätyksen 13.51,6. Kutsin 3 mailin väliaika 13.27,0 oli myös uusi maailmanennätys. Kuts paransi 5 000 metrin maailmanennätystä uudelleen vain kymmenen päivää myöhemmin juoksemalla Prahassa ajan 13.51,2.Butler, s. 464 Vaikka Kuts menetti maailmanennätyksensä Sándor Iharosille vuonna 1955, oli hän siitä huolimatta yksi ennakkosuosikeista vuoden 1956 olympialaisten 5 000 metrille.Wallechinsky, s. 43–44 Hänen päävastustajansa oli britti Gordon Pirie, joka oli aikaisemmin samana vuonna juossut uuden ME-ajan. Kuts itse taas oli juossut 10 000 metrin maailmanennätyksen 28.30,4 syyskuussa 1956. Olympialaisten 10 000 metrin finaalissa Kuts tapansa mukaan johti kilpailua alusta alkaen. Pirie oli lyöty jo neljä kierrosta ennen maalia ja Kuts juoksi helppoon olympiavoittoon ajalla 28.45,6. Viisi päivää myöhemmin Kuts voitti myös 5 000 metrin olympiakultaa näytöstyyliin ajalla 13.39,6; Pirie jäi hopealle 11 sekuntia hitaammalla ajalla.Wallechinsky, s. 39 Vielä vuonna 1957 Kuts juoksi 5 000 metrillä uusiksi ME-lukemiksi 13.35,0, joka säilyi rikkomattomana tammikuuhun 1965 saakka. Kuts lopetti juoksu-uransa vuonna 1959. Vladimir Kuts kuoli vuonna 1975 Moskovassa sydänkohtaukseen 48 vuoden ikäisenä. == Lähteet == * * * === Viitteet === Luokka:Neuvostoliittolaiset olympiavoittajat Luokka:Neuvostoliittolaiset kestävyysjuoksijat Luokka:Vuonna 1927 syntyneet Luokka:Vuonna 1975 kuolleet
Geoffrey Monmouthilainen

Geoffrey eli Geoffrey Monmouthilainen (noin 1100–1154) oli englantilainen pappi ja oppinut, joka vaikutti merkittävästi brittiläisen historiankirjoituksen kehitykseen. Hän syntyi Walesissä ja opiskeli Oxfordissa. Opintojensa jälkeen hänet nimitettiin ylidiakoniksi Monmouthiin, ja vuonna 1152 hänestä tuli piispa. Geoffrey Monmouthilaisen varhaisimpia julkaistuja teoksia oli Prophetiae Merlini (”Merlinin ennustukset”). Merlin oli aiemmin tunnettu kymrinkielisessä kirjallisuudessa nimellä Myrddin, mutta Geoffrey muutti teoksessaan velhon ja profeetan nimen Merliniksi, ja niin tämä nimi yleistyi. Geoffrey Monmouthilaisen tunnetuin teos on Historia Regum Britanniae, ”Britannian kuninkaiden historia”. Se kertoo Britannian kuninkaista ennen saksien aikakautta. Teos sisältää runsaasti pyhimystaruja, eikä sitä voi pitää täysin luotettavana historiallisena lähteenä. Se kuitenkin vaikutti myöhempiin historioitsijoihin ja kirjailijoihin satojen vuosien ajan. Teoksessa mainitaan ensimmäisen kerran kuningas Arthur ja kuningas Lear. Arthur oli jo aiemmin esiintynyt joissakin muissa teoksissa, mutta Geoffrey Monmouthilainen oli ensimmäinen, joka nimesi hänet kuninkaaksi. ==Teokset== *Prophetiae Merlini *Historia Regum Britanniae *Vita Merlini == Lähteet == Luokka:Walesilaiset piispat Luokka:Brittiläiset historioitsijat Luokka:Kronikoitsijat Luokka:Monmouthshire Luokka:1100-vuosikymmenellä syntyneet Luokka:Vuonna 1154 kuolleet
Tracy Austin

Tracy Ann Austin (s. 12. joulukuuta 1962) on yhdysvaltalainen tennispelaaja. Hän voitti Yhdysvaltain avointen kaksinpelin kahdesti, vuosina 1979 ja 1981, ja Wimbledonin sekanelinpelin kerran, vuonna 1980, ennen kuin loukkaantumisten sarja katkaisi hänen lupaavan uransa. https://www.wtatennis.com/players/10060/tracy-austin/bio == Ura == Austin voitti juniorina 21 ikäryhmänsä turnausta. Vuonna 1977 hänestä tuli kautta aikain nuorin ammattilaisturnauksen voittanut pelaaja voitettuaan Portlandissa pelatun turnauksen 14 vuoden ja 28 päivän ikäisenä. Myöhemmin samana vuonna hän teki Grand Slam -debyyttinsä Yhdysvaltain avoimissa ja eteni turnauksen puolivälieriin. Austinista tuli nuorin Yhdysvaltain avoimet voittanut pelaaja vuonna 1979, 16 vuoden ja yhdeksän kuukauden ikäisenä. Hän kohtasi loppuottelussa maailmanlistan ykkösen Chris Evertin, joka oli voittanut turnauksen aiempina vuosina neljästi peräkkäin. Austin voitti ottelun suoraan kahdessa erässä luvuin 6–4, 6–3. Aiemmin samana vuonna Austin oli katkaissut Evertin 125-ottelun mittaisen voittoputken massakentillä voittamalla tämän Italian avointen välierissä. Austin voitti Yhdysvaltain avoimet toistamiseen vuonna 1981 voitettuaan Martina Navrátilován tiukassa kolmieräisessä kamppailussa luvuin 1–6, 7–6, 7–6. Vuonna 1980 Austin voitti Wimbledonin sekanelinpelin parinaan veljensä John Austin. Hän selviytyi Wimbledonin kaksinpelin välieriin kahdesti, vuosina 1979 ja 1980. Austin oli lyhyen aikaa maailmanlistan ykköspelaaja vuonna 1980, jolloin hän rikkoi näin kahden pelaajan, Chris Evertin ja Martina Navrátilován, kuusi vuotta kestäneen valtakauden. Hän oli kolme kertaa voittamassa Yhdysvaltain joukkueessa naisten arvostetuinta nelinpeliturnausta Fed Cupia (vuosina 1979, 1980 ja 1981). Menestyskauden jälkeen hänen peliotteensa alkoivat kuitenkin heikentyä selkävaivojen takia. Hän voitti viimeisen, 29. ammattilaisturnauksensa San Diegossa vuonna 1982. Loukkaantumiset pakottivat hänet lopulta lopettamaan uransa vuonna 1983 vain 21-vuotiaana. Austin joutui vuonna 1989 vakavaan auto- onnettomuuteen mutta selviytyi. Hän yritti paluuta tenniskentille vuosina 1993 ja 1994 mutta ei menestynyt erityisen hyvin. Hänet valittiin International Tennis Hall of Fameen vuonna 1992 kaikkien aikojen nuorimpana pelaajana. Lopettamisensa jälkeen Austin on toiminut useasti tenniskommentaattorina NBC:llä ja USA Networkillä. == Lähteet == ==Kirjallisuutta== * Tennisesseet, suom. Tero Valkonen. Sivut 31–48. Helsinki: Siltala 2021 ISBN 978-952-234-914-9 == Aiheesta muualla == * International Tennis Hall of Famen esittely Luokka:Yhdysvaltalaiset tennispelaajat Luokka:Vuonna 1962 syntyneet Luokka:Elävät henkilöt
Kaarlela

Kaarlela (, vuoteen 1927 asti Kokkolan maalaiskunta, ) on Keski-Pohjanmaalla sijainnut entinen Suomen kunta. Kaarlela liitettiin vuonna 1977 Kokkolaan. Kunta oli kaksikielinen. Kuntalaisten enemmistö oli vanhastaan ruotsinkielistä, mutta vuoden 1973 alussa suomenkielisistä tuli enemmistö.https://www.hs.fi/lehti/hsarchive/1973-12-30/3 == Historia == Kaarlelan keskuspaikka Kirkonmäki (ruots. Kyrkbacken, ent. Holmbacken) nousi merestä noin 800-luvulla. Kaarlela erosi viimeistään vuonna 1489 Pedersören emäpitäjästä omaksi kirkkopitäjäkseen. Anders Chydenius toimi Kaarlelan kirkkoherrana 1700-luvulla. Kaarlela tunnettiin vuoteen 1927 asti Kokkolan maalaiskunnan nimellä. Öjan saaristokunta liitettiin Kaarlelaan vuonna 1969, ja 1977 eräänlainen ympyrä sulkeutui, kun Kaarlela liitettiin Kokkolan kaupunkiin. Samalla Kaarlelan ruotsinkielinen nimi Karleby siirtyi tarkoittamaan Kokkolaa, jonka ruotsinkielinen nimi oli siihen asti ollut Gamlakarleby. Kaarlela oli tunnettu pelimanneistaan. Vuoden 1970 taajamarajauksen mukaan Kaarlelan taajamat olivat Halkokari (789 asukasta), Kaustari (426 asukasta), osa Kirkonmäestä (1 834 asukasta), Knivsund (298 asukasta), osa Kokkolan keskustaajamasta (503 asukasta), osa Matalamaasta (52 asukasta), Norra Långö (224 asukasta), Palonkylä (767 asukasta) ja Vitsari (239 asukasta). Osa näistä taajamista sijaitsi Kokkolan puolella. ==Väestö== Seuraavassa kuvaajassa on esitetty Kaarlelan väestönkehitys kymmenen vuoden välein vuosina 1880–1970 ja lisäksi vuoden 1975 väkiluku. Vuonna 1934 Kaarlelasta liitettiin Kokkolaan alue, jossa oli 1 977 asukasta. Öjan väkiluku sisältyy Kaarlelan väkilukuun vuonna 1940, vuosina 1950 ja 1960 Öja on tilastoitu erikseen, ja vuonna 1969 Öja liitettiin Kaarlelaan. == Tunnettuja kaarlelalaisia == * Matts Björk, kihlakunnantuomari ja kansanedustaja * Gustav Björkstrand, piispa ja ministeri * Birger Huhta, yrittäjä ja yritysjohtaja, teollisuusneuvos * Mikko Juva, arkkipiispa ==Lähteet== *
Kemihaara (kulmakunta Savukoskella)

Kemihaara on kulmakunta Savukoskella, Urho Kekkosen kansallispuiston ja Kemihaaran erämaa-alueen rajalla. Kemihaarassa kolme jokea, Naltiohaara, Keskihaara ja Kemihaara yhtyvät Kemijoeksi. Kemihaarassa toimi rajavartioasema vuoteen 1992 asti. Sittemmin aseman rakennukset ovat olleet matkailuyritysten käytössä. == Lähteet == Luokka:Savukosken kylät Luokka:Suomen kulmakunnat
E. H. I. Tammio

Eero Heikki Ilos Tammio (4. lokakuuta 1897 Pori – 7. marraskuuta 1955 Helsinki) oli suomalainen filosofian maisteri ja lakitieteen lisensiaatti. Hän toimi eduskunnan sihteerinä 1936–1955. Lahden kaupunginjohtajana hän toimi vuosina 1931–1933. Tekstiilitaiteilija ja vaatesuunnittelija Mariaana von Knorring on E. H. I. Tammion tytär. ==Lähteet== Luokka:Lahden kaupunginjohtajat Luokka:Suomalaiset juristit Luokka:Vuonna 1897 syntyneet Luokka:Vuonna 1955 kuolleet
Thema

Thema () oli aluehallinnon ylimmästä tasosta käytetty nimitys Bysantin valtakunnassa 600-luvulta alkaen.Otavan suuri maailmanhistoria. Osa 8 : Sydänkeskiaika. S. 37–38. Themajärjestelmä luotiin keisari Herakleioksen ja hänen seuraajiensa aikana. 500- ja 600-luvun taitteen aikoihin Bysantin käymät sodat olivat tappiollisia. Italian niemimaa menetettiin langobardeille 500-luvun lopulla, slaavit valtasivat Balkanin, avaarit hyökkäsi pohjoisesta ja Persia puolestaan valloitti Syyrian, Palestiinan ja Egyptin. Lisäksi valtakunnan ylläpitämisen vaatimat korkeat verot aiheuttivat sisäistä tyytymättömyyttä. Herakleios muutti valtakunnan hallintorakennetta korvaten aikaisempaa provinssijärjestelmää paremmin sotilaallisiin tarpeisiin sopivilla hallinnollisilla alueilla, Themoilla. Uusi järjestelmä tuottikin maalle rauhalliset rajat.HerakleiosBysantin valtakunta Thema-järjestelmässä talonpojat saivat maanpuolustukseen osallistumisesta palkkioksi omaa maata. Kunkin theman johtajana toimi strategos, joka toimi alueella sekä sotilaskomentajana että siviilikuvernöörinä. ==Lähteet== Luokka:Bysantin valtakunta Luokka:Historialliset joukkotyypit